
Kasutuslubade väljastamine 
1.ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 22.12.2014 a Karja tn 2 kinnistu omanikelt kasutusloa väljastamise taotlus (linnavalitsuse dokumendiregistri nr. 12933/1-16) rekonstrueeritud katusega korterelamule. 
Tuleohutuse seaduse § 5 lõike 1 kohaselt 28.01.2015 Ida Päästekeskus esitas objekti  ülevaatuse akti.

1.2.  22.12.2014 a Karja tn 4 kinnistu omanikelt kasutusloa väljastamise taotlus (linnavalitsuse dokumendiregistri nr. 12934/1-16) rekonstrueeritud katusega  korterelamule. 
Tuleohutuse seaduse § 5 lõike 1 kohaselt 28.01.2015 Ida Päästekeskus esitas objekti ülevaatuse akti.
Kõik taotlused laekusid koos seadusega ettenähtud korras ehitamise tehniliste dokumentide, kooskõlastatud ehitusprojektide ja riigilõivu maksekorraldustega. 
Ehitusseaduse § 33 lõike 3 kohaselt kasutusloa väljastajal on õigus põhjendatud juhtudel ehitise ohutusest lähtuvalt enne kasutusloa väljastamist nõuda ehitise või selle osa ekspertiisi tulemi esitamist.

Ehitiste ekspertiisid on 12.03.2015 esitatud ehitusjärelevalve osakonnale. Ehitiste ekspertiiside teostaja - OÜ Strepton kinnitab, et ülevaatuseks esitatud katused vastavad ehitistele ettenähtud nõuetele.

Seega, kasutusloa andmiseks takistusi ei ole. 
2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi        nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 
3. OTSUS
Väljastada kasutusload alljärgnevatel aadressidel:
3.1. Karja tn 2 korterelamule rekonstrueeritud katusega.

3.2. Karja tn 4 korterelamule rekonstrueeritud katusega.
4. RAKENDUSSÄTTED
4.1. Korraldus jõustub teatavakstegemisest.
4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

